## NODARBINĀTĪBAS VALSTS AĢENTŪRA

## Iepirkums 9.panta kārtībā

**“Žalūziju iegāde un remonts”**

(Iepirkuma identifikācijas numurs – NVA 2017/19)

IEPIRKUMA KOMISIJAS SĒDES PROTOKOLS Nr.2

2017.gada 20.jūlijā

K. Valdemāra ielā 38 k-1, Rīgā

**Darba kārtība:**

Iepirkuma “Žalūziju iegāde un remonts”, iepirkuma identifikācijas numurs – NVA 2017/19, atvēršana un vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2017.gada 26.jūnija rīkojumu Nr.151 “Par iepirkuma komisijas izveidi”.

Komisijas priekšsēdētājs: M.Rūtentāle.

Komisijas locekļi: A.Zaļūksnis,

T.Hohlova,

 G.Čiževska.

Sēdē nepiedalās: T.Hohlova.

Komisijas sēdi vada: M.Rūtentāle.

Protokolē: A.Zaļūksnis.

**Sēdes norise:**

1. M.Rūtentāle informē komisijas locekļus, ka iepirkumā ir saņemti četri piedāvājumi. Komisija atver piedāvājumus to iesniegšanas secībā:

|  |  |  |  |  |  |
| --- | --- | --- | --- | --- | --- |
| Nr.p.k. | Pretendents | Nodokļu maks. Reģ.Nr. | Piedāvājuma saņemšanas datums, laiks, lietvedības piešķirtais Nr. | Adrese, telefons, fakss,e-pasts | Summa kopā*euro* bez PVN |
| 1 | SIA “Sun Control” | 40103578080 | 2017.gada 10.jūlijsplkst. 13.20Nr.75 | Minsteres iela 5-7, Salaspils novads, Salaspils pagasts, Pikalne, LV-501520026316, info@suncontrol.lv | 106,00 |
| 2 | SIA “WWW.ŽALUZI.EU” | 40103661973 | 2017.gada 11.jūlijsplkst. 9.26Nr.76 | Zalves iela 75, Rīga, LV-104664444333, marketings@zaluzi.lv | 87,70 |
| 3 | SIA “BS elite” | 41503070369 | 2017.gada 11.jūlijsplkst. 9.51Nr.77 | Valkas iela 4C, Daugavpils, LV-541765407201, bselite@inbox.lv | 54,52 |
| 4 | SIA “Lauresta LV” | 40103228509 | 2017.gada 11.jūlijsplkst. 9.50Nr.77 | Brīvības 228-32,Rīga, LV-103967278800, info@lauresta.lv | 99,50 |

1. Komisija vērtē pretendentu iesniegtos piedāvājumus, vai saņemtais piedāvājums ir iesniegts atbilstoši nolikuma **II nodaļas “Prasības attiecībā uz piedāvājuma noformējumu un iesniegšanu”** izvirzītajām prasībām un konstatē, ka:
	1. visi iesniegtie piedāvājumi atbilst instrukcijas 8., 10., 11., 13. un 14.punkta prasībām;
	2. SIA “Sun Control”, SIA “WWW.ŽALUZI.EU”, SIA “Lauresta LV” iesniegtie piedāvājumi atbilst nolikuma 9.punkta prasībām. SIA “BS elite” iesniegusi tikai piedāvājuma oriģināla dokumentu kopumu.
	3. pretendentu SIA “Sun Control”, SIA “WWW.ŽALUZI.EU”, SIA “Lauresta LV” un SIA “BS elite” pieteikumu parakstījušo personu paraksta tiesības komisija pārbauda Elektronisko iepirkumu sistēmas datu bāzē un konstatē, ka pieteikumus parakstījušās personas ir tiesīgas vienpersoniski pārstāvēt minētos uzņēmumus.
2. Komisija vērtē pretendentu iesniegtos piedāvājumus, vai saņemtais piedāvājums ir iesniegts atbilstoši instrukcijas **III nodaļas “Nosacījumi pretendenta dalībai iepirkumā un iesniedzamie dokumenti”**izvirzītajām prasībām:
	1. komisija *Lursoft* datu bāzē pārliecinās, ka pretendenti SIA “Sun Control”, SIA “WWW.ŽALUZI.EU”, SIA “Lauresta LV” un SIA “BS elite” ir reģistrēti normatīvajos aktos noteiktajā kārtībā.
	2. saskaņā ar instrukcijas 28.punktu komisija pārbauda Pretendentu atbilstību Publisko iepirkumu likuma 9 panta astotajā, devītajā, desmitajā, vienpadsmitajā un divpadsmitajā daļā noteiktajām prasībām un konstatē, ka Pretendentiem nav nodokļu (nodevu) parādi, kas kopsummā pārsniedz 150,00 *euro* uz piedāvājumu iesniegšanas termiņa pēdējo dienu, t.i., 2017.gada 11.jūliju;
	3. administratīvo resursu taupīšanas nolūkā komisija pieņem lēmumu turpināt vērtēt SIA “BS elite” piedāvājumu, kurš ir ar zemāko cenu;
	4. Komisija konstatē, ka saskaņā ar nolikuma 20.3.apakšpunktu pretendents ir iesniedzis pieredzes aprakstu. Pieredzes aprakstā norādīta pieredze pakalpojuma sniegšanas izpildes laiks, taču no iesniegtā pieredzes apraksta komisija nevar secināt atbilstību nolikuma 19.3.apakšpunktā minētajai prasībai, tas ir, pakalpojumu sniegšanu iepriekšējos trīs gadus (no 2014.gada jūnija līdz piedāvājuma iesniegšanas brīdim). Komisija pieņem lēmumu lūgt pretendentu precizēt pieredzes sadarbības termiņu ar katru pieredzes aprakstā norādīto komersantu.
	5. Pretendents, saskaņā ar nolikuma 20.2. punktu, iesniedzis vienu atsauksmi, tomēr atsauksmē nav norādīta informācija saskaņā ar nolikuma 20.2.punktu, proti, atsauksmē nav norādīta informācija, ka pretendents ir veicis žalūziju remonta un žalūziju utilizācijas darbus saskaņā ar nolikuma 19.3.apakšpunkta prasībām. Pievienotajā atsauksmē norādīts, ka pretendents veicis žalūziju izgatavošanu, piegādi un uzstādīšanu, bet nav norādīts, ka pretendents veicis žalūziju remontu un utilizāciju. Komisija pieņem lēmumu lūgt skaidrojumu precīzi norādīt kuriem klientiem ir veikts žalūziju remonts un utilizācija un pievienot vienu atsauksmi, kurā norādīta visa nolikuma 19.3. noteiktā informācija.
3. Komisija uzsāk pretendenta iesniegtā tehniskā un finanšu piedāvājuma vērtēšanu un konstatē:
	1. tehniskajā un finanšu piedāvājumā aritmētisku kļūdu nav;
	2. Pretendents vertikālo žalūziju piedāvājumā atsaucas uz DIN 4102 standartu. No publiski pieejamās informācijas var secināt, ka standarts DIN 4102 sadalās sīkāk grupās no A1 līdz B3. Ar iepirkuma nolikuma 2.pielikumu “Tehniskais un finanšu piedāvājums” tika prasīts DIN 4102B1 vai ekvivalents standarts. Nav saprotams, tieši kāda neuzliesmošanas standarta grupas risinājumu pretendents varat piedāvāt. Komisija nolemj lūgt pretendentam sniegt papildu skaidrojumu.
4. Komisija uzdod A.Zaļūksnim nosūtīt pieprasījumu pretendentam SIA “BS elite” ar lūgumu sniegt skaidrojumu par piedāvājumu, kā arī cenas veidošanās sastāvdaļas. SIA “BS elite” piedāvājums no nākamās zemākās cenas atšķiras par 62,17%.
5. Komisija nolemj turpināt piedāvājumu vērtēšanu pēc informācijas saņemšanas no pretendenta.

Protokola pielikumā:

1. Izdrukas no Elektronisko iepirkumu sistēmas datu bāzes uz 12 lapām;
2. Izdrukas no Lursoft datu bāzes uz četrām lapām.

M.Rūtentāle \_\_\_\_\_\_\_\_\_\_\_\_\_\_\_\_\_\_\_\_

A.Zaļūksnis \_\_\_\_\_\_\_\_\_\_\_\_\_\_\_\_\_\_\_\_

G.Čiževska \_\_\_\_\_\_\_\_\_\_\_\_\_\_\_\_\_\_\_\_

Protokolētājs: A.Zaļūksnis\_\_\_\_\_\_\_\_\_\_\_\_\_\_